Z A P I S N I K
15. sjednice Vijeća Gradske četvrti Podsljeme,
održane 31. kolovoza 2022., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Reana Senjković- Svrčić, Luka Maloča, Drago Boras, Snježana Punjek, Pero Semren, Ivan Laco, Ana Večerin Novaković, Anita Matković i Damir Pavlek.

NENAZOČNI ČLANOVI VIJEĆA: Tihomir Milovac – ispričao se

OSTALI NAZOČNI: Goran Rogić - Gradski ured za mjesnu samoupravu
                                   


Predsjedava: Krešimir Kompesak, predsjednik Vijeća.

Predsjednik konstatira da je prisutno 10 članova Vijeća, što znači da Vijeće može pravovaljano odlučivati, te otvara 15. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 14. sjednice. Bez rasprave, jednoglasno je usvojen zapisnik 14. sjednice.

Na prijedlog predsjednika Vijeće jednoglasno utvrđuje slijedeći:



DNEVNI RED:


	
[bookmark: _Hlk115275803]1.  Izvještaj o stanju realizacije Plana komunalnih aktivnosti Gradske četvrti Podsljeme 
     za 2022. - rasprava

[bookmark: _Hlk112249614]2.  Prijedlog prioriteta za Plan komunalnih aktivnosti za 2023. – donošenje zaključka

3.  Prijedlog zaključka o preimenovanju ZET stajališta – donošenje zaključka

4.  Izmjena i dopuna Odluke o mjestima za trgovinu na malo izvan prodavaonica i 
     tržnica na malo i mjestima za ugostiteljsku djelatnost izvan tržnica koje se obavljaju  
     u kioscima i vanjskom izgledu kioska – rasprava i davanje prijedloga

5.  Pitanja, prijedlozi i obavijesti

	






Ad 1. Izvještaj o stanju realizacije Plana komunalnih aktivnosti Gradske četvrti Podsljeme za 2022.

Goran Rogić obavještava članove o pojedinim stavkama i stanju realizacije Plana komunalnih aktivnosti Gradske četvrti Podsljeme za 2022. Krešimir Kompesak objašnjava stanje pojedinih gradilišta i ističe problematiku sa nedostatkom opreme i materijala s kojima se suočavaju komunalna poduzeća, zbog čega dolazi do zastoja u realizaciji pojedinih akcija.
Bez rasprave, jednoglasno je usvojen Godišnji izvještaj o izvršenju Financijskog plana Gradske četvrti Podsljeme za 2021. Isti se nalazi u privitku ovog zapisnika.


Ad 2.  Prijedlog prioriteta za Plan komunalnih aktivnosti za 2023.

Predsjednik Vijeća obavještava članove smo zaprimili prijedloge prioriteta većine Vijeća mjesnih odbora te kako su uvršteni i zahtjevi pristigli od građana u proteklom razdoblju. Popis prioriteta svi su dobili na mail, a isti se može i nadopunjavat tokom narednog razdoblja.

Nakon kraće rasprave, Vijeće jednoglasno usvaja Prioritete za Plan komunalnih aktivnosti za 2023. godinu. Isti se nalazi u privitku ovog zapisnika.


Ad 3.  Prijedlog zaključka o preimenovanju ZET stajališta

Predsjednik Vijeća obavještava članove je Luka Maloča izradio prijedlog za preimenovanje ZET-ovih stajališta, koja bi jasnije označavala svaku lokaciju. Obuhvaćena su sva stajališta sa područja Gradske četvrti Podsljeme pa se članovi Vijeća slažu da se navedeno uputi mjesnim odborima na suglasnost te po dobivanju njihovog mišljenja Vijeće će donijeti svoj zaključak. 


Ad 4. Izmjena i dopuna Odluke o mjestima za trgovinu na malo izvan prodavaonica i 
tržnica na malo i mjestima za ugostiteljsku djelatnost izvan tržnica koje se obavljaju  
u kioscima i vanjskom izgledu kioska - rasprava

Predsjednik Vijeća obavještava članove kako smo zaprimili dopis nadležnog Gradskog ureda u kojima nas obavještavaju kako je u tijeku priprema Odluke o mjestima za trgovinu na malo (kiosci) te da Vijeća mogu dati svoje prijedloge.
Predsjednik Vijeća ističe kako smatra da postojeća lokacija kioska Tiska u centru Šestina nije adekvatna jer svi pristaju sa automobilima unutar autobusnog stajališta te time ometaju autobuse. Tražit će očevid za izmještanje postojećeg kioska na adekvatniju lokaciju.


Ad 5. Pitanja, prijedlozi i obavijesti

Predsjednik Vijeća obavještava kako je na komunalna poduzeća poslan dopis da nam dostave svoje programe za ovu i iduću godinu, kako bi mogli planirati i naše akcije za naredno razdoblje.

Luka Maloča traži da Vijeće Gradske četvrti Podsljeme pošalje prijavu prema Državnom inspektoratu vezano uz problem autopraonice u centru Šestina.
Predsjednik Vijeća odgovara kako smatra da navedeno nije dužnost Vijeća. Upiti su poslani nadležnom gradskom uredu, čije očitovanje smo zaprimili.
Pero Semren smatra da bi se volja građana trebala izraziti kroz oblik peticije te isto dostaviti Vijeću na postupanje.
Anita Matković smatra kako se radi o divljaštvu i da istome treba stati na kraj.
Predsjednik Vijeća predlaže da se, kada dođe najavljena peticija, prvo zatraži mišljenje Mjesnog odbora Šestine, kako bi Vijeće imalo i njihovo očitovanje. Anita Matković podržava takav prijedlog.

Anita Matković pita ima li kakva nova informacija za sanaciju odrona u ulici Črna voda?
Predsjednik Vijeća odgovara kako je po zadnjoj informaciji bio raspisan natječaj za odabir izvođača za sanaciju hitnih odrona na području Grada Zagreba, a zatražit ćemo informaciju da li je isti i završen.

Reana Senjković- Svrčić postavlja pitanje mogu li se slivnici za oborinske vode čistiti redovitije?
Goran Rogić odgovara kako se slivnici čiste sukladno godišnjem planu i programu i postojeći kapaciteti ne dozvoljavaju učestalije čišćenje i održavanje svih slivnika, ali kada se pojavi potreba na određenim lokacijama uvijek možemo zatražiti interventno čišćenje pojedinih lokacija. U tom dijelu je zaista dobra suradnja sa ViO-om.

Predsjednik Vijeća traži da se još jednom zatraži sanacija puknuća cijevi u dijelu ulice Đurkov put, budući da isto traje već duže razdoblje.

Luka Maloča moli da se pošalje dopis za sanaciju kvara na javnoj česmi u ulici Lonjščina, budući da stalno curi voda. Također traži da se Sektoru za javni gradski promet uputi zahtjev za brojanje putnika koji koriste noćnu tramvajsku liniju br. 33, kako bi se ispitala opravdanost linije i moguća alternativna rješenja. Zahtjev će biti upućen.




Sjednica je završena u 9:00 sati.


Zapisnik vodio:

Goran Rogić

